Terroristien pelätään ottavan seuraavaksi kohteikseen ydinvoimalat ja lentokentät.

Marokkolaisterroristien hyökkäyksessä Barcelonan La Ramblalla 17.8. sai surmansa 14 ihmistä. Yli 130 loukkaantui. Nuorin kuolleista oli 7-vuotias lapsi. ALL OVER PRESS

EU:n terrorismin torjunnan koordinaattori Gilles de Kerchove antoi torstaina vakavan varoituksen Britanniassa ja muualla Euroopassa asuvista jihadisteista.

De Kerchoven mukaan Britanniassa on ainakin 25 000 radikalisoitunutta muslimia, joista jopa 3 000 on valmis tekemään terrori-iskuja saarivaltiossa.

- Ranskassa heitä on 17 000, Espanjassa yli 5 000 ja Belgiassa 2 000. Yhteensä Euroopassa heitä on yli 50 000, de Kerchove kertoi espanjalaislehti El Mundon torstaina julkaisemassa haastattelussa.

Aluksi de Kerchoven antamat luvut kuitenkin raportoitiin väärin. Alkuperäiseen artikkeliin lipsahtaneen virheen vuoksi monet suuret brittilehdet kertoivat jihadistien määräksi Britanniassa 35 000, mutta El Mundo korjasi artikkeliaan myöhemmin ja kertoi de Kerchoven mainitseman oikean määrän olleen 25 000 jihadistia.

Belgialaisen de Kerchoven mukaan erityisen huolissaan Britannian sisäisestä turvallisuudesta vastaava tiedustelupalvelu MI5 on 3 000 jihadistista ja aktiivisessa seurannassa tiedustelupalvelulla on 500 ihmistä.

Luvassa vakavia kyberhyökkäyksiä

Toistaiseksi de Kerchoven mukaan ei ole merkkejä siitä, että terroristit olisivat vielä tehneet kyberhyökkäyksiä esimerkiksi ydinvoimaloihin tai lentokentille, mutta hän uskoo tällaisten hyökkäysten tapahtuvan jo muutaman vuoden sisällä.

Vuonna 2007 tehtäväänsä valittu de Kerchove kertoi myös uskovansa, että islamistien Euroopassa tekemät terrori-iskut tulevat jatkumaan myös seuraavien vuosikymmenten aikana ja mahdollisesti entistä pahempina.

Hänen mukaansa monet vaarallisimmat muslimit pyrkivät myös hämäämään Euroopan maiden viranomaisia noudattamalla taqiyya-oppia, joka sallii heidän esittää maallistuneita muslimeita, jotta heitä ei epäiltäisi radikalisoituneiksi ääri-islamisteiksi.

- Meidän on löydettävä kaikista vaarallisimmat yksilöt ja heitä on valvottava 24 tuntia vuorokaudessa, seitsemänä päivänä viikossa.

De Kerchoven mukaan Euroopan maiden tiedustelupalveluiden tulisi jatkossa tehdä entistä enemmän ja entistä tiiviimpää yhteistyötä, jotta pahemmilta iskuilta voitaisiin välttyä eivätkä terroristit pääsisi käsiksi automaattiaseisiin ja pommeihin.

De Kerchoven mukaan on selvää, että elokuussa tapahtuneen Barcelonan iskun kaltaiset hyökkäykset tulevat toistumaan vielä useaan otteeseen.

Lähteet: El Mundo, The Telegraph, Business Insider